EkBass/fiwiki-20250220-pages-articles huggingface dataset:
Abdallah ibn Muhammad

Abdullah ibn Muhammad () (eli 11. tammikuuta 844 – 15. lokakuuta 912), oli seitsemäs umaijadi-dynastiaan kuulunut Córdoban emiraatin emiiri vuosina 888–912 veljensä al-Mundhirin jälkeen.Lalaguna, s. 216 Joidenkin lähteiden mukaan Abdullah järjesti vanhemman veljensä, emiiri al-Mundhirin, murhan noustakseen itse valtaan, ja toisten mukaan al-Mundhir kuoli luonnollisen kuoleman.Kennedy, s. 73.Petersen, s. 242Bury, s. 418 Al-Mundhirin luonnollista kuolemaa tukee se havainto, että Abdullah ei missään vaiheessa juuri osoittanut kiinnostusta hallitsemista kohtaan. Valtaan noustuaan hänestä tuli vainoharhainen erakko. Hän murhautti vanhimman poikansa Muhammadin vuonna 891 ja vuonna 895 toisen poikansa al-Mutarrifin, jota syytettiin Sevillan kapinallisten kanssa vehkeilystä.Kennedy, s. 74. Myöhemmin hän tapatti vielä kaksi veljeään, Hishamin ja al-Kasimin.Kennedy. s. 74 Abdullahin hallituskautta leimasivat sisäiset riidat ja kapinointi.Lalaguna, s. 25 Hän joutui kamppailemaan paitsi ulkoisia vihollisia, myös itsenäisyyttä havittelevia arabeja vastaan Suurimman uhkan emiirille muodosti Umar Ibn Hafsun, jonka joukot saavuttivat Córdoban muurit vuonna 891. Samana vuonna hän kärsi tappion Abdullahin joukoille, ja Ibn Hafsunin valta ei enää kasvanut sen jälkeen, vaikka hän seuraavana vuonna valloittikin takaisin menettämänsä alueetKennedy, s. 77. Saamattoman hallitsija Abdallahin kuollessa 67-vuotiaana al-Andalus oli käytännössä hajonnut pieniksi, paikallisten ”paronien” johtamiksi yksiköiksi.Kennedy, s. 81. Abdallahin kuoltua häntä seurasi emiirinä hänen pojanpoikansa Abd ar-Rahman III (912–961), joka oli tapetun, emiirin vanhimman pojan, Muhammadin, poika.Petersen, s. 247 == Katso myös == * Al-Andalus == Lähteet == * * * * === Viitteet === Luokka:Córdoban kalifit Luokka:Vuonna 844 syntyneet Luokka:Vuonna 912 kuolleet
Genesis (Genesiksen albumi)

Genesis (tunnetaan myös nimillä Shapes ja 1983) on englantilaisen rock-yhtye Genesiksen 3. lokakuuta 1983 julkaisema yhtyeen kahdestoista studioalbumi. Albumi sisältää kaksi singlehittiä: "Mama" (UK#4) ja "That's All" (US#6, UK#16). Myös itse albumi menestyi hyvin kaupallisesti sillä se nousi listakärkeen Britanniassa ja yhdeksänneksi Yhdysvalloissa. == Kappaleet == Kaikki kappaleet säveltäneet Tony Banks, Phil Collins ja Mike Rutherford ;A-puoli # (san. Collins) # (san. Collins) # (san. Banks) # (san. Banks) ;B-puoli # * (san. Rutherford) # (san. Rutherford) # (san. Rutherford) # (san. Banks) # (san. Rutherford) == Kokoonpano == * Tony Banks – kosketinsoittimet, taustalaulu * Mike Rutherford – kitara, basso, taustalaulu * Phil Collins – rummut, lyömäsoittimet, laulu Luokka:Genesiksen albumit Luokka:Vuoden 1983 albumit
Geni

Geni tai GENI voi tarkoittaa ainakin seuraavia: * Geni.com, sukututkimukseen liittyvä verkkopalvelu * Geni (s. 1980), espanjalainen jalkapalloilija, koko nimeltään Eugenio Suárez Santos.
Senecioneae

Senecioneae on kasvitribus asterikasvien heimon Asteroideae-alaheimossa. Tribuksessa on useita tuhansia lajeja, joita esiintyy maailmanlaajuisesti. Osaa tribuksen suvuista luonnehtii mykerön kehtosuomujen sijoittuminen yhteen tai kahteen riviin. Pohjussuomuja ei ole. Hedelmän kärjessä on verhiösyntyinen pappus (lenninhaivenellinen leviämislaite). Monet sukuryhmän Pohjoismaissa esiintyvistä lajeista ovat keltakukkaisia. Monet lajit ovat myrkyllisiä, koska niiden aineenvaihduntatuotteita ovat pyrrolitsidiinialkaloidit. == Sukuja == * kaunot (Adenostyles) * murattivillakot (Delairea) * jättivillakot (Dendrosenecio) * vuohenjuuret (Doronicum) * emiliat (Emilia) * marjukat eli kesämarjukat eli kehrämöt (Euryops) * nauhiot (Farfugium) * samettilehdet (Gynura) * alppitupsut (Homogyne) * peijavillakot (Jacobaea) * mehivillakot (Kleinia) * helonauhukset eli nauhukset (Ligularia) * mehisilmät (Othonna) * idänkakaliat eli kakaliat (Parasenecio) * sineraariat (Pericallis) * ruttojuuret (Petasites) * villakot eli kantavillakot (Senecio) * huiskunauhukset (Sinacalia) * karvakot (Tephroseris) * leskenlehdet (Tussilago) == Lähteet == Luokka:Asterikasvit
Seututie 539

Seututie 539 on seututie Kuopiossa. Se alkaa valtatien 9 risteyksestä ja kulkee Vehmersalmen keskustaajaman ohitse Litmaniemelle ja päättyy seututielle 542. Tie on melko kapea ja mäkinen, joten sillä on 80 km/h nopeusrajoitus. Liikennemäärät ovat vähäiset. Tie on 47 kilometriä pitkä ja osittain päällystämätön. 539 Luokka:Kuopion liikenne
Poika (saunoo)

Poika (saunoo) on Hausmylly-yhtyeestä tutun Pasi "Poju" Heinosen säveltämä ja sanoittama kappale, jonka AXR Music julkaisi singlenä vuonna 2011. Poju teki kappaleen alun perin JYPin mahdollisia Suomen mestaruusjuhlia ajatellen. JYP ei kuitenkaan voittanut Suomen mestaruutta, mutta kappale nousi hitiksi Suomen voitettua jääkiekon maailmanmestaruuden, kun Poju esitti kappaleen Kauppatorin kansanjuhlassa. Säveltäjän mukaan kappale on junttimusiikkia. Kappale oli viikoilla 20–26 Suomen myydyin ja ladatuin single sekä tanssituin kappale viikoilla 24–27. Kappale on mukana myös Leijonat 2011 – Virallinen Leijonat -kokoelma -albumilla. Virolainen Hellad Velled-yhtye on levyttänyt kappaleesta oman version viroksi nimellä Poeg on kodus!. Kanada-maljasta, kuten monista muistakin palkintopokaaleista, käytetään lempinimeä "Poika". Maailmanmestaruuspokaalia kuljetetaan puolestaan lempinimellä "Kundi"http://www.iltalehti.fi/mmlatka2011/2011052513784415_jm.shtml. == Lähteet == Luokka:Vuoden 2011 kappaleet Luokka:Suomalaiset popkappaleet
Geni.com

Geni.com on sukututkimukseen liittyvä Internetin yhteisöpalvelu, joka lanseerattiin 16. tammikuuta 2007. Palvelussa käyttäjät luovat yhteistä, koko maailman sukupuuta ja jakavat sukulaissuhteitaan muille. Joulukuussa 2010 palvelulla on yli 5,8 miljoonaa käyttäjää. Oman ilmoituksensa mukaan Genillä on tietokannassa yli 100 miljoonaa käyttäjää ja heidän esivanhempiansa. Genin on marraskuusta 2012 alkaen omistanut MyHeritage, joka on yksityinen israelilainen yritys. Genin kotipaikka on kuitenkin Kaliforniassa.Mikä on www.geni.com?. Humo.gen. Sivusto tarjoaa sekä ilmaisia että maksullisia käyttöliittymiä. Geni myy myös omistajatahonsa MyHeritagen DNA-testejä. == Lähteet == == Aiheesta muualla == *Genin verkkosivut Luokka:Virtuaaliyhteisöt Luokka:Sukututkimus Luokka:Yhteisöpalvelut
Roque

Roque on yhdysvaltalainen muunnelma krokettipelistä. Sitä pelataan reunustetulla kovalla ja tasaisella kentällä. Peli oli kotimaassaan suosittu 1900-luvun alkuvuosikymmeninä ja oli myös lajina vuoden 1904 kesäolympiakisoissa. 2000-luvulle tultaessa pelin harrastajien määrä on vähentynyt niin, ettei virallisia turnauksia ole enää järjestetty. *
Sion (täsmennyssivu)

Sion tarkoittaa muun muassa seuraavaa: * Sion, Siion, vuori Jerusalemissa; myös laajemmin: Jerusalem tai Israel * Sion, sveitsiläinen kaupunki * Sion, ranskalainen kunta * Sion, ranskalainen kylä, entinen kunta * FC Sion, sveitsiläinen jalkapalloseura === Seurakunnat === * Helsingin Siion- seurakunta, helsinkiläinen helluntaiseurakunta * Simsalön Sion-seurakunta, sipoolainen helluntaiseurakunta * Vaasan Sion-seurakunta, vaasalainen helluntaiseurakunta * Degerbyn Sion-seurakunta, Degerbyssä vuosina 1926–1944 toiminut helluntaiseurakunta * Dragsfjärdin Sion-seurakunta, Dragsfjärdissä vuosina 1937–1944 toiminut helluntaiseurakunta * Hangon Sion-seurakunta, Hangossa vuosina 1945–1974 toiminut helluntaiseurakunta * Ilolan Sion- seurakunta, entinen porvoolainen helluntaiseurakunta * Siuntion Sion- seurakunta, entinen siuntiolainen helluntaiseurakunta
Filosofi luennoi telluuriosta

Filosofi luennoi telluuriosta () on englantilaisen Joseph Wrightin maalaus noin vuodelta 1766. Maalaus, kooltaan 147 x 203 cm, on Derbyn kaupunginmuseossa. Sen koko nimi on A Philosopher giving that Lecture on the Orrery, in which a lamp is put in place of the Sun.The OrreryDerbyn kaupungimuseo Maalauksen keskeinen hahmo on punatakkinen, filosofiksi kutsuttu tiedemies, joka esittelee aurinkokunnan mallia eli telluuriota, mahdollisesti havainnollistaen auringonpimennyksen syntyä. Telluuriossa käytetty lamppu valaisee filosofin ja katsojien kasvot. Työtä on pidetty valistusajan symbolina.A Philosopher lecturing on the Orrery (1766) Revolutionary players Wright sai inspiraation maalaukseen ilmeisesti luennosta, jonka skotlantilainen tähtitieteilijä ja matemaatikko James Ferguson piti Derbyssä 1762. Teoksen filosofi ei kuitenkaan muistuta Fergusonia, vaan enemmänkin Wrightin pitkäaikaista ystävää John Whitehurstia nuorena. Tämä osallistui Fergusonin luentosarjan järjestämiseen. On myös arvioitu että maalauksen luennoija muistuttaa Isaac Newtonia sellaisena kuin Godfrey Kneller hänet maalasi. Filosofin vieressä seisovan henkilön mallina on ollut Wrightin ystävä Peter Perez Burdett. Maalauksen oikeassa laidassa olevat henkilöt saattavat olla Ferrersin viides jaarli Washington Shirley ja hänen veljenpoikansa. Shirley omisti monimutkaisen telluurion, ja hän osti maalauksen Wrightiltä.Lot 1: Joseph Wright of Derby, A.R.A Auction Title: The British Sale - Early Paintings, Drawings and Watercolours - Part I Sotheby's == Lähteet == Luokka:Joseph Wrightin maalaukset Luokka:1770-luvun maalaukset
Priest

Priest voi tarkoittaa: *Paikat: **Priest's Cove, Cornwall, Iso-Britannia **Priest Island, Skotlanti **Priest Lake, Idaho **Priest Point (Washington) **Priest River (Idaho) * Elokuvat **Priest (vuoden 1994 elokuva), elokuvan ohjannut Antonia Bird **Priest (vuoden 2011 elokuva), tieteistrilleri, jonka pääosassa Paul Bettany, perustuu samannimiseen korealaiseen manhwaan *Populaarikulttuuri: **Priest (manhwa), korealainen sarjakuva **Priest (tietokonepeli), tietokonepeli, joka perustuu edellämainittuun sarjakuvaan **Judas Priest, brittiläinen heavy metal -yhtye **Hoodlum Priest (muusikko), nimetty seuraavan elokuvan mukaan: **En tahdo kuolla (Hoodlum Priest), vuoden 1961 elokuva **"Maximum Priest" E.P., Squarepusherin EP **Red Priest, yhtye **The Priests, irlantilainen trio *Henkilöt nimeltään "Priest": **Cathy Priest (s. 1971), kanadalainen naiskehonrakentaja **Cherie Priest (s. 1975), yhdysvaltalainen kirjailija **Christopher Priest (1943–2024), englantilainen kirjailija **Cristopher Priest (s. 1961), yhdysvaltalainen sarjakuvataiteilija **Damian Priest, oik. Luis Martínez (s. 1982), yhdysvaltalainen showpainija **Dana Priest (s. 1957), yhdysvaltalainen toimittaja ja kirjailija **Degory Priest (n. 1579–1621), englantilainen Mayflower-laivan matkustaja **Eric Priest (s. 1943), brittiläinen matemaatikko **Fred Priest (1874–1922), englantilainen jalkapalloilija **Graham Priest (s. 1948), filosofi **John Priest, yhdysvaltalainen stand-up-koomikko **Josias Priest (1645–1735), englantilainen tanssija **Killah Priest (s. 1970), yhdysvaltalainen räppäri **Lee Priest (s. 1972), australialainen naiskehonrakentaja **Mark Priest (s. 1961), uusiseelantilainen kriketinpelaaja **Mathew Priest (s. 1970), brittiläinen rumpali **Maxi Priest (s. 1960), englantilainen reggaelaulaja **Pat Priest (s. 1940), texasilainen tuomari **Patricia Ann Priest (s. 1935), yhdysvaltalainen näyttelijä **Percy Priest (1900–1956), yhdysvaltalainen poliitikko **Priest Holmes (s. 1973), yhdysvaltalainen jalkapalloilija **Priest Lauderdale (s. 1973), yhdysvaltalainen koripalloilija **Robert Priest (s. 1951), kanadalainen runoilija ja lastenkirjailija **Steve Priest (1948–2020), englantilainen muusikko **Tim Priest, australialainen poliisi *Muita merkityksiä: **M7 Priest, yhdysvaltalainen panssarihaupitsi
Mourade Zeguendi

Mourade Zeguendi (s. 30. lokakuuta 1980, Saint-Josse-ten-Noode, Belgia) on belgialainen näyttelijä ja koomikko. Hänellä on marokkolaiset sukujuuret. ==Ura== Zeguendi aloitti näyttelemisen vuonna 1999 teatterissa ja esiintyi myöhemmin 2000-luvun alussa lyhytelokuvissa.marocaudio Mourade Zeguendi marocaudio.com Viitattu 27.5.2011 Sittemmin vuodesta 2007 lähtien hän on tehnyt elokuvarooleja Taxi 4 elokuvan myötä. Seuraavana vuonna Zeguendilla oli pieni rooli Jean-Claude Van Dammen elokuvassa JCVD, sekä vierasrooli komediasarjassa Melting Pot Café. ==Lähteet== Luokka:Belgialaiset näyttelijät Luokka:Vuonna 1980 syntyneet Luokka:Elävät henkilöt
Koe tyhjiöpumpulla

Koe tyhjiöpumpulla () on englantilaisen Joseph Wrightin maalaus noin vuodelta 1768. Maalaus on nykyisin National Galleryssa Lontoossa.An Experiment on a Bird in the Air Pump National Gallery Maalauksessa Wright kuvaa tiedemiestä, joka osoittaa hapen välttämättömyyttä elämälle pitämällä lintua lasikuupassa, josta imetään ilma pois tyhjiöpumpulla. Jos pumppausta jatketaan, lintu kuolee. Katsojien ilmeet kuvastavat paitsi kuolevan linnun herättämiä tunteita, myös tieteen nostattamia ihmetyksen ja pelon tunteita.Shedding a Light on 18th Century Science: The Works of Joseph Wright of Derby TMS Teoksen dramaattinen valaistus on peräisin yhdestä kynttilästä. == Lähteet == == Aiheesta muualla == Luokka:Joseph Wrightin maalaukset
Priest (vuoden 2011 elokuva)

Priest on vuonna 2011 ensi-iltansa saanut yliluonnollinen toimintaelokuva, jonka pääosaa näyttelee Paul Bettany. Elokuvan on ohjannut Scott Stewart ja se perustuu samannimiseen korealaiseen sarjakuvaan. Elokuvassa viimeisimmästä vampyyrisodasta hengissä selvinnyt soturipappi Ivan Isaacs (Bettany) joutuu rikkomaan valansa olla poistumatta kirkon hallitsemasta muurien ympäröimästä kaupungista, kun vampyyrit sieppaavat hänen tyttärensä (Lily Collins). Isaacsia ovat auttamassa tyttären poikaystävä (Cam Gigandet) sekä entinen soturipapitar (Maggie Q). == Näyttelijät == == Lähteet == == Aiheesta muualla == * Elokuvan kotisivut Luokka:Vuoden 2011 yhdysvaltalaiset elokuvat Luokka:Yhdysvaltalaiset tieteiselokuvat Luokka:Sarjakuviin pohjautuvat elokuvat Luokka:Vampyyrielokuvat Luokka:Yhdysvaltalaiset toimintaelokuvat Luokka:Dystopiaelokuvat Luokka:Post-apocalypse-elokuvat
Pyhän Marian kirkko (Capel-le-Ferne)

Pyhän Marian kirkko () on käytöstä poistettu 1100-luvulla rakennettu anglikaaninen kirkkorakennus, joka sijaitsee Englannissa Kentin kreivikunnassa Capel-le-Fernen kylästä koilliseen. Se on korjattu vuonna 1890 English Heritage on suojellut sen ja sitä hoitaa Churches Conservation Trust. Kirkossa on kenraali Charles William Dunbar Staveleyn muistolaatta. == Lähteet == == Aiheesta muualla == *St Mary's Church, Capel-le-Ferne, Kent Churches Conservation Trust Luokka:Grade I -luokan rakennukset Kentin kreivikunnassa Luokka:Kentin kreivikunnan kirkot Luokka:Kivikirkot
Yhdystie 1542

Yhdystie 1542 on yhdystie Porvoon Treksilässä. Se oli aikaisemmin kokonaisuudessaan moottoriliikennetietä. Tie alkaa valtatie 7:n liittymästä ja päättyy noin puolen kilometrin kuluttua yhdystiehen 1543. Tien nopeusrajoitus on 60-80 km/h. Yhdystie on kokonaan valaistu. 1542 Luokka:Porvoon liikenne
Seututie 559

Seututie 559 on seututie Siilinjärvellä. Se on valtatien 5 rinnakkaistie ja osa vanhaa vitostietä. Tie alkaa Siilinjärven pohjoispuolelta Räisälästä ja päättyy Toivalassa valtatiehen 9. ==Reitti== * Räisälä (vt 5) * Siilinjärvi (kt 75) * Kasurila * Jälä * Haaparinne * Vuorela (vt 5) * Toivala (vt 9) ==Historiaa== Tie kulki aikoinaan Kuopion Kelloniemestä lautalla Siilinjärven Ranta-Toivalaan. Vuonna 1932 valmistui pengertie Kuopion Päivärannasta Siilinjärven Vuorelaan. Vuoden 1938 tieliikennejärjestelmässä tie nimettiin valtatieksi 5. Tie kulki pääosin nykyistä reittiä lukuun ottamatta Yhdysväylä- nimistä osuutta Vuorelassa ja Siilinjärven kirkonkylää. Kirkonkylällä tie kulki rautatieaseman ohi nykyistä Asematietä pitkin ja jatkui sieltä kulkien Pyylammen halki Taivallahdentietä ja Pyylammen tietä pitkin. Sittemmin tie siirrettiin nykyiselle Kasurilantielle nykyisen kunnantalon ja linja- autoaseman väliin. Kun moottoritie Vuorelasta Siilinjärvelle vuonna 1992 valmistui, valtatie 5 siirtyi käyttämään nykyistä reittiään, ja rinnakkaistie nimettiin seututieksi 559. Tosin pätkä Vanhasta Pappilasta Räisälään rakennettiin moottoritien rakentamisen aikoihin. ==Tien laatu== Tien laatu on yleisesti ottaen hyvä, koska tieosuus on vanhaa valtatietä. Tie on leveä, mutta sen varrella on runsaasti asutusta. Lisäksi tiellä (varsinkin eteläpäässä) on jonkin verran mäkiä. Tien nopeusrajoitus vaihtelee välillä 50-80 kilometriä tunnissa. Tiellä on yksi kiertoliittymä Toivalassa (entinen eritasoliittymä) sekä kaksi eritasoliittymää (valtatien 5 ja kantatien 75 kanssa). Tie kuuluu taajamaan välillä Kasurila-Räisälä sekä tien eteläpäässä Vuorelassa. ==Tiehankkeita== Seututie 559 oli mukana Kallansiltojen parannushankkeessa. Tie oikaistiin muutaman kilometrin matkalla ja sitä jatkettiin Kuopion Päivärantaan saakka. Parannushankeen jälkeen Yhdysväylä- niminen seututien osa ei ole ollut enää osa seututietä. Golftien/Kasurilantien risteykseen on suunnitteilla kiertoliittymä. Paikka sijaitsee noin 2 kilometriä etelään Siilinjärven kirkonkylästä. Lisäksi tielle saatetaan sijoittaa valo-ohjattuja liittymiä Siilinjärven kirkonkylän kohdalle tulevaisuudessa. 559 Luokka:Siilinjärven liikenne 5 Luokka:Valtatie 5
Seututie 562

Seututie 562 on Pohjois-Savossa Siilinjärven kunnan eteläosassa kulkeva seututie. Tie johtaa valtatieltä 9 Kuopion lentoasemalle. Tien kunto on muuten hyvä, mutta tien alkuosassa on huonokuntoinen tieosuus. Seututie 562 tunnettiin ennen yhdystienä 5653. == Reitti ja tieyhteydet == * Rissala (valtatie 9) * Kuopion lentoasema (yhdystie 16330) == Lähteet == 562 Luokka:Siilinjärven liikenne
Chris Kelly

Chris Kelly (s. 11. marraskuuta 1980 Toronto, Ontario, Kanada) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Ottawa Senatorsia. ==Ura== Kelly syntyi Torontossa, mutta kasvoi Bowmanvillessä. Hän aloitti jääkiekon Clarington Recreational Hockey Leaguessa. Virallisella junioritasolla Kelly pelasi ensimmäisen kerran London Knightsissa OHL- sarjassa. Kaudella 1998–1998 Kelly teki 36 maalia ja NHL-seura Ottawa Senators varasi hänet kolmannella kierroksella kesällä 1999. Kelly teki hyviä tehoja OHL:ssä toisena seuranaan Sudbury Wolves. Kaudella 2001–2002 hän pelasi myös AHL:ssä Grand Rapids Griffinsissä. Kelly siirtyi Ottawan organisaatioon kaudeksi 2002–2003, mutta pelasi koko kauden AHL:ssä Binghamton Senatorsissa. Myös kausi 2003–2004 sujui lähes kokonaan AHL:n puolella lukuun ottamatta neljää NHL-ottelua Ottawan paidassa. NHL-debyytti tuli helmikuussa 2004 ottelussa Toronto Maple Leafsia vastaan. NHL:n työsulkukauden 2004–2005 Kelly pelasi AHL:ssä toimien joukkueen kapteenina ja teki 77 ottelussa 60 tehopistettä. Hänellä oli kauden viidenneksi paras plus-miinus-lukema tuloksella +30. Kausi 2005–2006 oli Kellyn ensimmäinen täysi kausi NHL:ssä, ja hän teki 72 ottelussa puolustavassa roolissa 25 tehopistettä. Kellyn pääsääntöinen rooli Senatorsissa oli tappaa alivoimaa ja puolustaa hyvin. Kaudella 2006–2007 Kelly teki NHL-uransa ennätystehot, 82 ottelussa syntyneet 38 pistettä, ja jatkoi hyvää tahtiaan myös pudotuspeleissä, joissa Senators eteni finaaleihin, jotka se kuitenkin hävisi Anaheim Ducksille. Heinäkuussa 2007 Kelly teki seuran kanssa yksivuotisen jatkosopimuksen. Hänestä tuli kauden jälkeen vapaa pelaaja, mutta Kelly teki seuran kanssa nelivuotisen jatkosopimuksen kesäkuussa 2008. Kelly aloitti kauden 2010–2011 Senatorsissa, mutta hänet kaupattiin helmikuussa 2011 Boston Bruinsiin vaihdossa toisen kierroksen varausvuoroon. Hän voitti Bruinsissa tuona kautena Stanley Cupin. Hän teki pudotuspeleissä 2011 13 tehopistettä, viisi maalia ja kahdeksan syöttöpistettä. == Aiheesta muualla == * * Luokka:Kanadalaiset jääkiekkoilijat Luokka:Ottawa Senatorsin varaamat pelaajat Luokka:Vuonna 1980 syntyneet Luokka:Elävät henkilöt
Gustaf Wesslau

Gustaf Wesslau (s. 5. helmikuuta 1985 Upplands Väsby, Ruotsi) on ruotsalainen jääkiekkomaalivahti, joka siirtyi kaudella 2015-2016 DEL-joukkue Kölner Haieen. Isokokoinen Wesslau toimii joukkueen ykkösmaalivahtina. ==Ura== Wesslau on Väsby IK:n kasvatti. Hän siirtyi jo juniori-ikäisenä sittemmin AIK:hon, jossa Wesslau voitti U16 SM:n kultaa vuonna 2001. Kaudella 2003–2004 Wesslau teki debyyttinsä miesten peleissä pelatessaan yhden ottelun HockeyAllsvenskanissa. AIK putosi kaudeksi 2004–2005 I-divisioonaan. Wesslau nousi siellä kuitenkin joukkueen ykkösmaalivahdiksi ja torjui AIK:n takaisin HockeyAllsvenskaniin keväällä 2005.Elite Prospects Kauden 2005–2006 Wesslau aloitti AIK:n ykkösmaalivahtina HockeyAllsvenskanissa, mutta tammikuussa 2006 hän siirtyi pelaamaan samaa sarjaa Malmö Redhawksiin, jonka kanssa Wesslau teki kolmivuotisen sopimuksen. Hän jäi Malmössä kakkosmaalivahdiksi Corey Hirschille, mutta oli joukkueen mukana Malmön noustessa Elitserieniin keväällä 2006. Kauden 2006–2007 Wesslau aloitti Malmön kakkosmaalivahtina ja hän torjui Elitserien-debyyttikaudellaan 12 runkosarjaottelussa. Hän pelasi kauden aikana myös kaksi ottelua sarjatasoa alempana Almtuna IS:ssä. Maaliskuussa 2007 Wesslau purki sopimuksensa Malmön kanssa. Kauden 2007–2008 Wesslau pelasi HockeyAllsvenskan-joukkue Boråsissa. Toukokuussa 2008 hän solmi kaksivuotisen sopimuksen Djurgårdens IF:n kanssa. Wesslau nousi kaudella 2008–2009 joukkueen ykkösmaalivahdiksi ja hän torjui 33 runkosarjaottelussa. Seuraavalla kaudella 2009–2010 Wesslau torjui Djurgårdenille Elitserien-hopeaa. Huhtikuussa 2010 Wesslau teki yksivuotisen jatkosopimuksen Djurgårdenin kanssa, mutta toukokuussa 2010 NHL-varaamaton Wesslau teki yksivuotisen ja kaksisuuntaisen sopimuksen Columbus Blue Jacketsin kanssa ja siirtyi kaudeksi 2010–2011 sen organisaatioon. Hän pelasi koko kauden 2010–2011 ainoastaan Blue Jacketsin farmijoukkue Springfield Falconsissa, AHL:ssä, jossa Wesslau toimi kakkosmaalivahtina David LeNeveulle. Hän torjui AHL:ssä 31 runkosarjaottelussa. Kaudeksi 2011–2012 Wesslau palasi yksivuotisella sopimuksella Djurgårdeniin. Wesslau oli Djurgårdenin ykkösmaalivahti. Kausi päättyi karsintasarjaan, joissa joukkue putosi Allsvenskaniin. Wesslau teki kauden jälkeen kolmivuotisen sopimuksen Elitserienin HV71:n kanssa. ==Maajoukkue== Wesslau pelasi alle 18-vuotiaiden MM-kilpailuissa vuonna 2003. Hän toimi tuolloin Ruotsin kakkosmaalivahtina Christopher Heino-Lindbergille ja torjui vain yhdessä ottelussa. ==Lähteet== * * * ===Viitteet=== Luokka:Ruotsalaiset jääkiekkomaalivahdit Luokka:HV71:n pelaajat Luokka:Vuonna 1985 syntyneet Luokka:Elävät henkilöt
Lea Ignatius

Lea Toini Johanna Ignatius, (o.s. Jännes) (26. lokakuuta 1913 Helsinki – 27. kesäkuuta 1990 Lohja) oli suomalainen taidegraafikko. Ignatius opiskeli piirustusta ja taidehistoriaa Helsingin yliopistossa sekä Taideteollisuuskeskuskoulussa 1930-luvulla.Ignatius-suku (toim. Liisa Poppius). Helsinki 1942. Hän tuli tunnetuksi etevänä piirtäjänä ja muotokuvamaalarina.Helsingin Sanomat 17.7.1990 Ensimmäisen yksityisnäyttelynsä hän piti Helsingissä Strindbergin Taidesalongissa syksyllä 1948. Taidegrafiikkaa hän opiskeli 1960-luvun lopulla Salzburgissa Itävallassa ja 1970-luvulla Pariisissa., ja nousi Suomen eturivin taidegraafikkojen joukkoon. Ignatiuksen teoksia on useiden suomalaisten ja ulkomaisten taidemuseoiden kokoelmissa.. Valtion taiteilijaeläke hänelle myönnettiin 1979. Ignatius oli avioliitossa dipl.ins. Reino Ignatiuksen (1913–2001) kanssa. Heidän esikoistyttärensä on taidegraafikko Elina Luukanen (s. 1941)Elina Luukasen cv . Hänen vanhempansa olivat Maataloustuottajain Keskusliiton (MTK) pitkäaikainen puheenjohtaja Juho Jännes (aiemmin Genetz, 1880-1964)Facta 2001, Täydennysosa 1990, WSOY 1990, s. 284 ja Suomen Sotilaskotiliiton puheenjohtajana toiminut Toini Jännes (s. Liljeström, 1884-1942)Kuka kukin oli Wikiaineistossa. == Lähteet == Luokka:Suomalaiset taidegraafikot Luokka:Vuonna 1913 syntyneet Luokka:Vuonna 1990 kuolleet
Seututie 576

Seututie 576 on seututie Pohjois-Savossa. Se alkaa valtatie 5:n risteyksestä Siilinjärveltä, ja päättyy Lapinlahden Varpaisjärvelle. 576 Luokka:Varpaisjärvi Luokka:Lapinlahden liikenne Luokka:Siilinjärven liikenne
Tätä on teologia

Tätä on teologia () on Alister McGrathin vuonna 2010 ilmestynyt kirjoituskokoelma, jossa hän käsittelee kristillistä teologiaa ja ateismia. Teos ilmestyi suomeksi vuonna 2011 Kirjapajan kustantamana. == Lähteet == Luokka:Kirjat kristillisestä teologiasta ja uskonnonfilosofiasta Luokka:Brittiläiset tietokirjat Luokka:Vuoden 2010 kirjat
Linda Ulvaeus

Linda Elin Ulvaeus (s. 23. helmikuuta 1973 Vallentuna, Ruotsi) on ruotsalainen näyttelijä. Hänen vanhempansa ovat ABBA-yhtyeen jäsenet Agnetha Fältskog ja Björn Ulvaeus. Ulvaeus opiskeli teatterikorkeakoulussa vuosina 1999–2003. Hän on levyttänyt äitinsä Agnethan kanssa joululaululevyn Nu tändas tusen juleljus. Hän on laulanut kappaleessa "When You Walk In The Room" äitinsä taustalla levyllä My Colouring Book. == Yksityiselämä == Ulvaeus on naimisissa ja hänellä on kolme lasta. == Lähteet == Luokka:Ruotsalaiset näyttelijät Luokka:Vuonna 1973 syntyneet Luokka:Elävät henkilöt
Kunnallislehti Paimio-Sauvo-Kaarina

Kunnallislehti Paimio-Sauvo-Kaarina on Paimion, Sauvon ja Kaarinan kattava, tiistaisin ja perjantaisin ilmestyvä paikallislehti. ==Historia== Lehden perusti Kaarlo Valfrid Alavuo. Lehti ilmestyi ensimmäisen kerran 29. toukokuuta 1916 Paimion Kuulutukset -nimellä, jolloin lehti kattoi Paimion.Kunnallislehden historia Vuoden 1919 alusta lehti kattoi myös Sauvon, ja saman vuoden lopusta Karunan. Huhtikuussa 1920 lehteen tuli myös vakituinen Piikkiön osasto. 1920-luvulla lehti alkoi kattaa myös viisi muuta kuntaa, mutta lehti luopui niistä 1920-luvun loppupuolella. Kaarlo Alavuo kuoli vuonna 1973 oltuaan 57 vuotta lehden päätoimittajana ja toimitusjohtajana. Lehti kattoi Paimion, Sauvon ja Piikkiön vuoden 2009 alkuun, jolloin Piikkiö liittyi Kaarinaan, mistä lähtien lehti on kattanut Paimion, Sauvon ja Kaarinan. ==Päätoimittajat== * Kaarlo Alavuo (1916–1973) * Hille Kolehmainen * Eero Kesti * Kauko Kolehmainen * Ville Pohjonen * Esa Viitanen * Isto Laaksonen * Taina Tukia ==Lähteet== ==Aiheesta muualla== * Kuntsari - kaikki Turun ja Salon välistä, Kunnallislehden verkkopalvelu Luokka:Suomalaiset paikallislehdet Luokka:Paimio Luokka:Sauvo Luokka:Kaarina
Tom Ince

Thomas ”Tom” Ince (s. 30. tammikuuta 1992 Stockport, Englanti) on englantilainen jalkapalloilija, pelipaikaltaan hyökkäävä keskikenttäpelaaja tai laitalinkki. Hän pelasi Liverpoolin nuoriso- ja reservijoukkueissa ja on sittemmin edustanut Englannin ammattilaissarjoissa yhtätoista eri seuraa. Hän on pelannut Valioliigassa 48 ottelua ja tehnyt niissä kolme maalia, seuroina Crystal Palace helmi-toukokuussa 2014, Hull City kaudella 2014–2015 ja Huddersfield Town kaudella 2017–2018. Hän on edustanut kesästä 2023 alkaen Englannin mestaruussarjassa pelaavaa Watfordia. == Lähteet == * Luokka:Englantilaiset jalkapalloilijat Luokka:Vuonna 1992 syntyneet Luokka:Elävät henkilöt
Karvakamut 2

Karvakamut 2 () on vuonna 2008 julkaistu yhdysvaltalainen animaatioelokuva. Elokuva on jatko-osa menestyselokuvalle Karvakamut (2006). : == Suomenkielisissä äänirooleissa == == Alkuperäisissä äänirooleissa == ==Aiheesta muualla== * Virallinen kotisivu Luokka:Vuoden 2008 yhdysvaltalaiset elokuvat Luokka:Yhdysvaltalaiset animaatioelokuvat Luokka:Suoraan videolle julkaistut elokuvat Luokka:Elokuvat karhuista
Jack Robinson

Jack Robinson (s. 1. syyskuuta 1993 Warrington, Englanti) on englantilainen jalkapalloilija, pelipaikaltaan vasen puolustaja. Hän on edustanut useita englantilaisseuroja, kuten Englannin Valioliigan Liverpoolia, jossa hän pelasi kolme valioliigaottelua. Hän pelasi kaudella 2011–2012 myös kaksi alkukierrosten ottelua Englannin liigacupissa, jonka Liverpool lopulta voitti. Eurooppa-liigassa hän pelasi kaksi ottelua. Tammikuussa 2020 hän siirtyi Valioliigassa pelaavaan Sheffield Unitediin mestaruussarjan Nottingham Forestista, jossa hän pelasi 1,5 vuoden ajan. Hän pelasi Sheffieldissä kesä- heinäkuussa 2020 kuusi valioliigaottelua, jotka kaikki avauskokoonpanossa. Kaudella 2020–2021 hän pelasi 11 valioliigaottelua mutta oli tammi-huhtikuun poissa kentiltä loukkaantumisen vuoksi. Mestaruussarjassa hän on pelannut kuudessa eri seurassa kaikkiaan 224 ottelua (ja lisäksi kaksi nousukarsintaottelua) ja tehnyt kymmenen maalia. Robinson pelasi neljä ottelua alle 19-vuotiaiden Euroopan-mestaruuskilpailuissa 2012 ja yhden ottelun alle 21-vuotiaiden Euroopan-mestaruuskilpailuissa 2013. == Lähteet == == Aiheesta muualla == Luokka:Englantilaiset jalkapalloilijat Luokka:Vuonna 1993 syntyneet Luokka:Elävät henkilöt
David Amoo

David Oluwaseun Segun Amoopremierleague.com (s. 13. huhtikuuta 1991 Lontoo, Englanti) on englantilainen jalkapalloilija, pelipaikaltaan hyökkääjä. Hän edustaa Englannin kakkosliigan Carlisle Unitedia.David Amoo Soccerway- sivustolla Amoon sukujuuret ovat Nigeriassa. == Lähteet == Luokka:Englantilaiset jalkapalloilijat Luokka:Vuonna 1991 syntyneet Luokka:Elävät henkilöt
Jari Lamminen

Jari Lamminen (s. 18. helmikuuta 1985 Noormarkku) on entinen suomalainen jalkapalloilija. Hän oli pelipaikaltaan oikea laitapuolustaja tai keskuspuolustaja. Lamminen pelasi Veikkausliigaa FC Jazzissa kaudella 2003 kaksi ja kaudella 2004 15 ottelua. Ensiesiintymisensä pääsarjatasolla hän teki 15. toukokuuta 2003 kotiottelussa FF Jaroa vastaan. Maalinteossa hän onnistui liigassa kerran, 1. heinäkuuta 2004 vierasottelussa Turun Palloseuraa vastaan. Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Jari Vuorinen

Jari Vuorinen (s. 1. elokuuta 1976 Pori) on suomalainen entinen jalkapalloilija. Hän oli pelipaikaltaan puolustaja. Vuorinen pelasi Veikkausliigaa Jazzissa kaudella 2002 13, kaudella 2003 17 ja kaudella 2004 20 ottelua. Ensiesiintymisensä pääsarjatasolla hän teki 2. elokuuta 2002 vierasottelussa MyPa:a vastaan. Maaleja hän ei liigassa tehnyt. Luokka:Suomalaiset jalkapalloilijat Luokka:Vuonna 1976 syntyneet Luokka:Elävät henkilöt
Reititystaulu

Reititystaulu on reitityksessä käytettävä tietorakenne, joka sisältää listan reiteistä eri kohteisiin tietoverkossa. Reititystaulu sijaitsee reitittimellä tai verkossa olevalla tietokoneella. Reititystaulu sisältää tiedot verkon topologiasta reitittimen ympärillä ja taulun avulla reititin pystyy ohjaamaan lähetettävät datapaketit oikeaan suuntaan kohti määränpäätään. == Lähteet == * Luokka:Reititys
White Watson

thumb|omakuva siluettina White Watson (1760–1836) oli englantilainen geologi ja taiteilija. Hän oli alkujaan kivenhakkaaja, joka kiinnostui geologiasta ja stratigrafiasta syvemmin John Whitehurstin vaikutuksesta. Hän laati kollaasimaisia kuvatauluja mineraaleista, joita löytyi Whitehurstin kuvaamista geologisista kerrostumista. Näitä on esillä Derbyn kaupunginmuseossa.John Whitehurst and 18th Century Geology Revolutionary Players Watson syntyi lähellä Sheffieldiä. Hänen isänsä oli myllynkivien tekijä Samuel Watson. Erikoisen etunimensä White Watson sai äitinsä tyttönimestä. White Watson lopetti koulun 14-vuotiaana ja meni töihin setänsä Henry Watsonin yritykseen. Sedällä oli Derbyshiren ensimmäinen kivenhiomo, jossa hän työsti marmoria itse kehittämillään vesivoimalla toimivilla koneilla. Henry Watson patentoi koneet vuonna 1751, ja niitä pidettiin yhtenä Teollisen vallankumouksen ilmentymistä ja Peak Districtin ihmeistä. Devonshiren herttua tilasi Watsonilta mustavalkoisen marmorilattian kartanoonsa Chatsworthiin. Devonshirejen ja Watsonin tuttavuus säilyi pitkään, kun Watson haki Derby Philosophical Societyn jäsenyyttä herttuatar Georgina oli hänen suosittelijansa, ja Watsonin pääteos The Strata of Derbyshire (1811) on omistettu Devonshiren herttualle. Vuonna 1798 herttuatar tilasi Watsonilta uuden sisutuksen Chatsworthin puutarhassa olevaan luolaan: sen seinät piti päällystää erilaisilla kiteillä ja mineraalinäytteillä. Watson käytti työhän Derbyshiren kivilajeja omista kokoelmistaan.Michael P Cooper: Devonshire Mineral Collection of Chatsworth House Mineralogical Record 2008 Watsonilla oli pieni kauppa ja näyttelytila kotikaupungissaan Bakewellissä. Hän valmisti ja myi pienoispatsaita, koriste- esineitä ja kiviupotuksia Ashfordin mustasta marmorista ja muista paikallisista kivilajeista. Näyttelyssä oli esillä myös mineraalinäytteitä, ja siellä vieraili valistusajan tiedemiehiä ja kuuluisuuksia, kuten Josiah Wedgewood ja Joseph Banks. Watsonille kertyi vähitellen huomattava kokoelma geologista kirjallisuutta. Hän tutustui alueen geologiaan myös omien havaintojensa kautta ja haastattelemalla lyijykaivoksissa työskenteleviä miehiä. Hän julkaisi myöhemmin kuvauksia alueen kallioperästä käyttäen omien tutkimustensa lisäksi ainakin kerran myös John Fareyn aineistoa, mikä johti plagiointisyytteisiin.Geological Pioneers: White Watson(1760-1835) Peakland Heritage Watson kehittyi sellaiseksi kasvien asiantuntijaksi että hänet kutsuttiin Linnean Societyn jäseneksi vuonna 1795. Hän kuului myös lyhytikäiseen Mineralogical Societyyn ja moniin muihin tieteellisiin seuroihin. Hänestä kehittyi monien alojen asiantuntija ja hauska seuramies, jota ihmiset mielellään kutsuivat päivällisilleen. Hänen raha-asiansa olivat kuitenkin usein huonolla tolalla, hän joutui lainaamaan rahaa Devonshiren herttualta ja vuonna 1833 hän yritti epätoivoisesti myydä fossiilikokoelmansa välttyäkseen velkavankeudelta. == Lähteet == Luokka:Brittiläiset geologit Luokka:Vuonna 1760 syntyneet Luokka:Vuonna 1836 kuolleet
Allentonin virtahepo

thumb| Allentonin virtahepo Derbyn kaupunginmuseossa. Allentonin virtahepo on fossiilinen luuranko, joka löytyi Derbyn Allentonista Englannin Midlandsista vuonna 1895. Crown Inn -majatalon pihalle kaivettiin kaivoa, kun maasta löytyi suuria luita. Paikallisten geologien vaatimuksesta kaivauksia laajennettiin, ja paikalta löydettiin virtahevon luurangon lisäksi elefantin ja sarvikuonon luita. Ne on myöhemmin ajoitettu yli 120 tuhannen vuoden ikäisiksi.Derby Hippopotamus Derby Museum and Art Gallery Luut ovat Derbyn kaupunginmuseossa, mutta paikallinen taiteilija on tekemässä niistä luonnollisen kokoista kopiota, joka tulee lähemmäksi alkuperäistä löytöpaikkaa.Derby commission Archer Sculpture Tutkimuksiin osallistunut H.H. Arnold-Bemrose päätteli, että näiden eläinten luiden löytyminen osoittaa, että Britteinsaarilta on aikoinaan ollut maayhteys Manner-Eurooppaan.H.H. Arnold-Bemrose : Derbyshure Cambridge County Geographies, 1910 Löytöpaikan on päätelty olleen aikanaan hitaasti virranneen Derwent-joen ja sen sivujokien muodostamaa rehevää suistoaluetta, jossa on riittänyt ravintoa virtahevoille ja muille suurille kasvinsyöjille. == Lähteet == Luokka:Derbyn historia Luokka:Fossiilit Luokka:Virtahevot
Otto H. Meurman

Otto H. Meurman (29. tammikuuta 1921 Helsinki – 8. toukokuuta 2011 Helsinki) oli lääkäri ja korva-, nenä- ja kurkkutautiopin professori, joka toi Suomeen 1950-luvulla kuulonparannuksesta uutta tietoa ja uusia menetelmiä ja oli otoskleroosi-kirurgian uranuurtaja Suomessa.Kuulonparannusleikkausten kehittäjä, Muistokirjoitus, Helsingin Sanomat 28.5.2011 sivu C 11 Meurmanin vanhemmat olivat professori Yrjö Meurman ja Edit Sigrid Andersson ja puoliso vuodesta 1948 Elsa Margareta Ignatius. Meurman tuli ylioppilaaksi Helsingin suomalaisesta lyseosta 1938 ja valmistui lääketieteen lisensiaatiksi 1947. Tohtoriksi Meurman väitteli 1948. Uransa alkuvaiheessa Meurman toimi muun muassa Kuulonhuoltoliiton, SPR:n ja Muurolan parantolan palveluksessa. Turun yliopiston korva-, nenä- ja kurkkutautiopin professori hänestä tuli 1959. Tässä tehtävässä hän toimi vuoteen 1986 asti, jolloin hän jäi eläkkeelle. Meurman oli yliopiston lääketietellisen tiedekunnan dekaani 1963–1969 sekä Turun yliopistollisen keskussairaalan johtajaylilääkäri 1970–1986. Hän perehtyi alan uusiin tutkimuksiin muun muassa Yhdysvaltoihin tekemillään matkoilla ja oli tiiviisti yhteydessä myös eurooppalaisiin tutkijoihin. Näiden yhteyksien ansiosta ala kehittyi Suomessa. Meurman oli alan järjestöjen Suomen korvalääkäriyhdistys ja Pohjoismainen korvalääkäriyhdistys puheenjohtaja ja toimi myös kunnallispolitiikassa. ==Lähteet== Luokka: Suomalaiset lääkärit Luokka:Turun yliopiston professorit Luokka:Suomalaiset professorit Luokka:Vuonna 1921 syntyneet Luokka:Vuonna 2011 kuolleet
Paineside

Paineside on suojasiteellä ja joustositeellä tehtävä sidos, jonka tehtävänä on tyrehdyttää verenvuoto ja estää lian pääsy haavaan. Suojasiteen päälle tulee asettaa 1–2 siderullaa lisäämään haavan reunoihin kohdistuvaa painetta. Jos rullia ei ole käytettävissä, voidaan painona käyttää esimerkiksi rullaksi taiteltua käsinettä. Rullat kiinnitetään joustositeellä. Painesidettä käytetään runsaasti vuotavien haavojen sitomiseen.http://www.terveyskirjasto.fi/terveyskirjasto/tk.koti?p_artikkeli=spr00007 Jos käytössä ei ole suojasiteitä ja joustositeitä, voidaan käyttää esimerkiksi käsineitä ja huivia painesiteen tekemiseen. Vierasta esinetä ei tule poistaa haavasta, ellei se vaikeuta hengitystä.http://www.angelfire.com/creep/rajatapauksia/eapaineside.html Jos verenvuoto ei tyrehdy painesiteestä huolimatta, on käyttöön otettava kiristysside. ==Lähteet== Luokka:Ensihoito Luokka:Lääketieteellinen tekniikka
Piikkisalaatti

Piikkisalaatti (Lactuca serriola) on piikikäs salaattilaji. Sen lähisukulaislajeja ovat esimerkiksi ruokasalaatti (Lactuca sativa) ja siperiansinivalvatti (Lactuca sibirica). Piikkisalaatti on niin sanottu kompassikasvi; sen lehdet ovat asettuneet ilmansuuntien mukaan pohjois–eteläsuuntaisesti. == Ulkonäkö == thumb|vasen|180px|Piikkisalaatin lehden piikkejä. Piikkisalaatti on yksi- tai kaksivuotinen jäykkävartinen ruohokasvi, joka kasvaa 40–80 senttimetriä korkeaksi. Sen lehdet ovat pariliuskaiset ja nirhalaitaiset. Lehtien alapuolen keskisuonessa on runsaasti piikkejä, samoin varren alaosassa. Piikkisalaatin mykeröstö koostuu runsaasta määrästä pieniä, hoikkia, kukintomykeröitä, joissa on vaaleankeltaiset kukat. == Levinneisyys == Piikkisalaatin levinneisyysaluetta on Keski- ja Etelä- Eurooppa, Pohjois-Afrikka, Pohjoismaiden eteläosat, Aasian euroopanpuoleiset alueet ja Pohjois-Amerikka. Suomessa se on harvinainen uustulokas, jota on löydetty eniten Etelä-Suomen suurista kaupungeista. Niissä se kasvaa satamien painolastimailla, tienvarsilla, joutomailla ja nurmikoilla. == Lähteet == == Aiheesta muualla == * Kasviatlas 2022: Piikkisalaatin levinneisyys Suomessa. * ITIS: Lactuca serriola * United States Department of Agriculture (USDA): Lactuca serriola Luokka:Salaatit
Linnunkaali

Linnunkaali (Lapsana communis) on keltakukkainen, ruohovartinen kasvi asterikasvien heimossa. Se on yksivuotinen, joko kevätyksivuotinen tai joskus ylitalvinen, syysyksivuotinen. Linnunkaali on yleinen rikkakasvina. Sen alalajeja ovat keltalinnunkaali (L. communis subsp. communis) ja kultalinnunkaali (L. communis subsp. intermedia).Finto: Kassu – Kasvien suomenkieliset nimet: Linnunkaali (Lapsana communis L.) == Ulkonäkö ja koko == Linnunkaali on ruohokasvi, joka kasvaa 20–100 senttimetriä korkeaksi. Varsi on usein haarova, alaosassa on runsaasti jäykkää karvoitusta, ylempänä niukkakarvaisempi. Alemmat lehdet ovat liuskoittuneet; päätöliuska on iso, soikea–puikea, mutka- tai nirhalaitainen, sivuliuskat pieniä. Ylemmät lehdet lyhytruotisia tai ruodittomia, ruoti on siipipalteinen ja lehtilapa yleensä kolmiomaisen puikea, liuskaton, suikea–soikea. Linnunkaalin kukinto on latvahuiskilo, jossa on runsaasti pieniä vaaleankeltaisia kukkamykeröitä. Mykeröt ovat noin 1 cm leveitä ja kehtosuomujen suojaamia; kehto on kapeansoikea. Kehtosuomut ovat kahdessa rivissä, joista sisemmät ovat pystyjä, tasakorkeita, kapeita, kovia, kaljuja ja vihreitä, ulommat hyvin pieniä, sisemmät selvästi ulompia pidempiä. Kussakin mykerössä on noin 8–15 kukkaa, jotka ovat vaaleankeltaisia, kielimäisiä ja kärjestä viisihampaisia. Heteitä on viisi. Emiö on yhdislehtinen, yksivartaloinen ja yksiluottinen. Hedelmä on litteä, käyrä noin 3–5 mm, lenninhaiveneton, vaaleanruskea tai kellanruskea pähkylä. Pappus puuttuu. Yksi verso tuottaa tavallisesti noin 500 pähkylää, mutta määrä saattaa nousta jopa 40 000:een. == Levinneisyys == Linnunkaali esiintyy koko Euroopassa, ja se on levinnyt myös Pohjois-Amerikkaan. Suomessa linnunkaali on Etelä-Suomessa erittäin yleinen, Itä-Suomessa yleinen, mutta Pohjanmaalla ja sen pohjoispuolella harvalukuinen. Etelä- ja Keski-Suomessa laji on muinaistulokas. == Elinympäristö == Linnunkaali kasvaa pelloilla, joutomailla, puutarhoissa, tienvarsilla, metsiköissä ja rannoilla. Se on typensuosija. == Kuvia == Tiedosto:LAPSANA COMMUNIS - LLANERA - IB-625 (Herba de les mamelles).JPG Tiedosto:Lapsana communis 002.JPG Tiedosto:Lapsana communis flowerhead2.jpg Tiedosto:Lapsana communis 003.JPG Tiedosto:Lapsana communis flowerhead1.jpg Tiedosto:Lapsana communis flower and leaf.jpg Tiedosto:Lapsana communis lower leaf.jpg Tiedosto:Lapsana communis blatt.jpeg == Lähteet == == Aiheesta muualla == * Pohjolan kasvien pauloissa: Lapsana communis – linnunkaali * Pinkka – Lajintuntemuksen oppimisympäristö: Linnunkaali (Lapsana communis) * Valokki – nettikasvio: Linnunkaali (Lapsana communis) * United States Department of Agriculture (USDA): Lapsana communis Luokka:Asterikasvit Luokka:Rikkakasvit
Pappa-Tunturi

Pappa-Tunturi on epävirallinen nimitys eräille Tunturipyörä Oy:n valmistamille mopomalleille. Yhteistä näille malleille on mm. teräslevystä prässäämällä ja hitsaamalla valmistettu runko ja puhallinjäähdytteinen Puch-merkkinen moottori. Ensimmäisenä Pappa-Tunturina pidetään yleensä vuoden 1960 Tunturi 60 -mallia, toisinaan jo sitä edeltänyttä PL 38 -mallia. Vuonna 1970 mopoja koskevat määräykset muuttuivat niin, ettei polkimia enää vaadittu pakollisina, ja sen jälkeen Pappa-Tunturia tarjottiin sekä polkimellisena ja käsivaihteellisena Maxi-mallina että jalkavaihteella ja kickstartilla varustettuna Start-mallina. Lisäksi oli jo aikaisemmin myyntiin tullut automaattivaihteinen Automat-malli. Perinteisten mopojen kysyntä hiipui 1970- ja 1980-lukujen aikana ja viimeinen Classic-mallinen Pappa-Tunturi valmistui tehtaalta 1987. Nimitys "Pappa-Tunturi" lienee syntynyt 1960- tai 1970-luvulla, jolloin nimenomaan nuorille suunnattiin putkirunkoisia "Sport- malleja" ja levyrunkoinen malli leimautui vanhojen miesten ajokiksi. Vuosituhannen vaihteen paikkeille ajoittunut vanhoihin mopoihin kohdistunut innostus toi Pappa-Tunturin jälleen suuren yleisön tietoisuuteen ja nosti sen eräänlaiseen kulttimaineeseen. == Lähteet == * * * == Aiheesta muualla == * * Luokka:Tunturin mopot ja skootterit
Murattivillakko

Murattivillakko eli murattimikania (Delairea odorata) on Etelä-Afrikasta kotoisin oleva asterikasvilaji. Se on ainoa laji villakoille (Senecio) läheistä sukua olevassa Delairea-suvussa. Murattivillakko on enimmillään yli viisimetriksi kasvava vihreälehtinen, ainavihanta köynnös. Sen lehtien muoto ja myös kasvutapa muistuttaa paljon euroopanmurattia (Hedera helix). Kukinnot ovat keltakukkaisia. == Levinneisyys == Murattivillakko esiintyy alkuperäisenä Etelä-Afrikassa. Sitä kasvatetaan koristekasvina. Laji esiintyy tulokkaana muun muassa muutamassa läntisen Euroopan maassa, Australiassa, Etelä- Amerikassa ja Yhdysvaltojen länsirannikolla.United States Department of Agriculture (USDA), National Plant Germplasm System: Delairea odorata Lem. Viitattu 21.1.2021. Yhdysvalloissa murattivillakko on villiintynyt ainakin Kaliforniassa, missä sitä pidetään hyvin haitallisena vieraslajina. == Lähteet == == Aiheesta muualla == * Suomen Lajitietokeskus: Murattivillakko (kapinmurattivillakko) – Delairea odorata * Finto: Kassu – Kasvien suomenkieliset nimet: Murattivillakko (Delairea odorata) * ITIS: Delairea odorata * United States Department of Agriculture (USDA): Delairea odorata Lem. – Cape-ivy Luokka:Asterikasvit
Monacon Grand Prix 2011

Monacon Grand Prix 2011 oli Formula 1 -kauden 2011 kuudes osakilpailu, joka käytiin 29. toukokuuta Monacon katuradalla. Aika-ajon voittoon ajoi Red Bull -tallin Sebastian Vettel. Hänen paaluaikansa 1.13,556 jäi vain 24 tuhannesosan päähän Kimi Räikkösen vuonna 2006 ajamasta radan kierrosennätyksestä. Toiseksi aika-ajoissa sijoittui Jenson Button ja kolmanneksi Mark Webber. Sauber-tallin Sergio Pérez ajoi aika-ajoissa ulos radalta ja sai aivotärähdyksen, jonka johdosta hän ei osallistunut kilpailuun. HRT-tallin kuskit saivat osallistumisoikeuden kilpailuun vaikka eivät ajaneetkaan aika-ajoissa. Kilpailun voitti Sebastian Vettel. Toiseksi ajoi Fernando Alonso ja kolmanneksi Jenson Button. ==Tulokset== Sija Nro Kuljettaja Talli Kierrokset Aika/Keskeytys Lähtöruutu Pisteet 1 1 Sebastian Vettel Red Bull-Renault 78 2.09.38,373 1 25 2 5 Fernando Alonso Ferrari 78 +1,138 4 18 3 4 Jenson Button McLaren-Mercedes 78 +2,378 2 15 4 2 Mark Webber Red Bull-Renault 78 +23,101 3 12 5 16 Kamui Kobayashi Sauber-Ferrari 78 +26,916 12 10 6 3 Lewis Hamilton McLaren-Mercedes 78 +47,210 9 8 7 14 Adrian Sutil Force India-Mercedes 77 +1 krs. 14 6 8 9 Nick Heidfeld Renault 77 +1 krs. 15 4 9 11 Rubens Barrichello Williams-Cosworth 77 +1 krs. 11 2 10 18 Sébastien Buemi Toro Rosso-Ferrari 77 +1 krs. 16 1 11 8 Nico Rosberg Mercedes 76 +2 krs. 7 12 15 Paul di Resta Force India-Mercedes 76 +2 krs. 13 13 21 Jarno Trulli Lotus-Renault 76 +2 krs. 18 14 20 Heikki Kovalainen Lotus-Renault 76 +2 krs. 17 15 25 Jérôme d'Ambrosio Virgin-Cosworth 75 +3 krs. 21 16 23 Vitantonio Liuzzi HRT-Cosworth 75 +3 krs. 23 17 22 Narain Karthikeyan HRT-Cosworth 74 +4 krs. 22 18 12 Pastor Maldonado Williams-Cosworth 73 Kolari 8 Kesk. 10 Vitali Petrov Renault 67 Kolari 10 Kesk. 19 Jaime Alguersuari Toro Rosso-Ferrari 66 Kolari 19 Kesk. 6 Felipe Massa Ferrari 32 Ulosajo 6 Kesk. 7 Michael Schumacher Mercedes 32 Tulipalo 5 Kesk. 24 Timo Glock Virgin-Cosworth 30 Jousitus 20 DNS 17 Sergio Pérez Sauber- Ferrari 0 Loukkaantui – Lähde:Monacon GP 2011 - F1-ruutu Lähde:Monacon GP 2011 - F1-ruutu Lähde:Monacon GP 2011 - F1-ruutu Lähde:Monacon GP 2011 - F1-ruutu Lähde:Monacon GP 2011 - F1-ruutu Lähde:Monacon GP 2011 - F1-ruutu Lähde:Monacon GP 2011 - F1-ruutu Lähde:Monacon GP 2011 - F1-ruutu == Lähteet == == Aiheesta muualla == *Grand Prix de Monaco 2011 Luokka:Formula 1 -kausi 2011 Luokka:Monacon Grand Prix
Milena Milašević

Milena Milašević (s. 11. helmikuuta 1984 Cetinje) on montenegrolainen yleisurheilija, joka kilpailee pikajuoksussa ja pika-aitajuoksussa. Hän edustaa seuratasolla belgradilaista Punaista tähteä. Milašević voitti vuonna 2007 maansa mestaruuden 100 metrin aitajuoksussa ja osallistui 100 metrin sileällä matkalla Osakassa pidettyihin MM-kilpailuihin, joissa hän putosi ensimmäisellä kierroksella. Hän juoksi myös Pekingin olympialaisissa 2008, joissa hän juoksi 100 metrillä alkuerissä ajan 12,65 sekuntia eikä päässyt jatkoon. == Ennätykset == Lähde: IAAF * 100 m: 12,24 s (2007) * 100 m aidat: 16,04 (2007) == Lähteet == Luokka:Montenegrolaiset pikajuoksijat Luokka:Montenegrolaiset pika-aitajuoksijat Luokka:Vuonna 1984 syntyneet Luokka:Elävät henkilöt
Jessica Aguilera

Jessica Carolina Aguilera Aguilera (s. 26. kesäkuuta 1985 Somoto) on nicaragualainen yleisurheilija, joka kilpailee pikajuoksussa ja 400 metrin aitajuoksussa. Aguilera osallistui MM-kisoihin ensimmäistä kertaa Helsingissä 2005, jossa hän putosi 400 metrin aitajuoksussa alkuerissä juostuaan ajan 1.04,43. Hän kilpaili Pekingin olympialaisissa 2008 100 metrillä, mutta putosi jälleen ensimmäisellä kierroksella. Daegun MM-kisoissa 2011 hän karsiutui 400 metrin aitojen alkuerissä juostuaan ajan 1.02,78. == Ennätykset == Lähde: IAAF * 100 m: 13,15 s (2008) * 400 m aidat: 1.02,74 (2006) == Lähteet == Luokka:Nicaragualaiset pikajuoksijat Luokka:Nicaragualaiset 400 metrin aitajuoksijat Luokka:Vuonna 1985 syntyneet Luokka:Elävät henkilöt
Salamtou Hassane

Salamtou Hassane (s. 1. tammikuuta 1987) on nigeriläinen yleisurheilija, joka kilpailee pikajuoksussa. Hassane osallistui vain 17-vuotiaana Ateenan olympialaisiin 2004, joissa hän putosi naisten 400 metrillä alkuerissä juostuaan ajan 1.03,28. Kyseinen aika on hänen henkilökohtainen ennätyksensä. == Lähteet == == Aiheesta muualla == * Luokka:Nigeriläiset pikajuoksijat Luokka:Vuonna 1987 syntyneet Luokka:Elävät henkilöt
Juho Astala

Juho Kustaa Astala (17. syyskuuta 1860 Urjala – 25. joulukuuta 1936 Urjala) oli suomalainen valtiopäivämies, kansanedustaja ja maanviljelijä. Astala toimi ensimmäisen kerran kansanedustajana vuosina 1910–1914, toimittuaan sitä ennen säätyvaltiopäivillä talonpoikaissäädyssä Tammelan tuomiokunnan edustajana 1904–1905 ja 1905–1906. Astala toimi kansanedustajana myös vuosina 1918–1919, jolloin hän seurasi Suomen Lontoon lähettilääksi nimettyä Rudolf Holstia. Hän edusti nuorsuomalaista puoluetta ja sen seuraajaa Kansallista edistyspuoluetta. Myös Urjalan kunnallispolitiikassa toimineelle Astalalle myönnettiin kunnallisneuvoksen arvonimi 1924. ==Lähteet== * ===Viitteet=== Luokka:Kansanedustajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Suomalaiset maanviljelijät Luokka:Kansallisen Edistyspuolueen poliitikot Luokka:Nuorsuomalaiset poliitikot Luokka:Urjalan kunnanvaltuutetut Luokka:Hämeen vaalipiiri Luokka:Vuonna 1860 syntyneet Luokka:Vuonna 1936 kuolleet